সিরাজুল হক তালুকদার

সিরাজুল হক তালুকদার (১৯১৯ - ২১সেপ্টেম্বর,১৯৮১) বাংলাদেশের বগুড়া জেলার রাজনীতিবিদ ও বগুড়া-৫ আসনের সাবেক সংসদ সদস্য।

 প্রাথমিক জীবন 
সিরাজুল হক তালুকদার ১৯১৯ সালে বগুড়া জেলার তৎকালীন সারিয়াকান্দি উপজেলার (বর্তমান গাবতলি) বালিয়াদিঘী ইউনিয়নের কলাকোপা গ্রামে জন্মগ্রহণ করেন। তার পিতা খোশ মাহমুদ তালুকদার জোতদার ছিলেন ও মাতা অতেবজান বিবি। তার বড় ছেলে সাংবাদিক ও বগুড়া প্রেসক্লাবের অন্যতম প্রতিষ্ঠাতা অধ্যাপক মোজাম্মেল হক। ছোট ছেলে বগুড়া-৭ আসনের সাবেক সংসদ সদস্য হেলালুজ্জামান তালুকদার লালু।

 রাজনৈতিক জীবন 
তালুকদার ১৯৬২ সালে মুসলিম লীগের মনোনীত প্রার্থী হিসেবে তৎকালীন পূর্বপাকিস্থান প্রাদেশিক পরিষদের সদস্য (এমপিএ) নির্বাচিত হন। এর পর ১৯৭৮ সালে বাংলাদেশ জাতীয়তাবাদী দলে যোগদান করেন। তিনি ১৯৭৯ সালের দ্বিতীয় জাতীয় সংসদ নির্বাচনে বগুড়া-৫ আসন থেকে বাংলাদেশ জাতীয়তাবাদী দলের মনোনয়ন নিয়ে সংসদ সদস্য নির্বাচিত হন।

এছাড়াও তিনি গাবতলী উপজেলার বালিয়াদিঘী ইউনিয়ন পরিষদের চেয়ারম্যান, বগুড়া সদর পৌরসভার চেয়ারম্যান ও দুই মেয়াদে বগুড়া জেলাবোর্ডের সদস্য হিসেবে দায়িত্ব পালন করেন।

 মৃত্যু 
সিরাজুল হক তালুকদার ২১ সেপ্টেম্বর ১৯৮১ সালে তৎকালীন পিজি হাসপাতালে চিকিৎসাধীন অবস্থায় মৃত্যুবরণ করেন।

 তথ্যসূত্র 

বিষয়শ্রেণী:১৯১৯-এ জন্ম
বিষয়শ্রেণী:১৯৮১-এ মৃত্যু
বিষয়শ্রেণী:বগুড়া জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য